 Mkemia Mkuu wa Serikali amesema hayo leo kwenye Ofisi za Maabara ya Mkemia Mkuu wa Serikali wakati akiongea na waandishi wa habari kuhusiana na taratibu za uingizaji wa kemikali nchini, ambapo amesema wafanyabiashara wengine wanaagiza mizigo ya kemikali wakiwa hawajasajiliwa wala hawajapata kibali na kuanza mchakato wa kufuatilia vibali baada ya mzigo kufika na kusababisha usumbufu kwao na kwa wakaguzi wa Ofisi ya Mkemia Mkuu wa Serikali. 